Dohoda o vypracovaní projektu

z dňa 2. 10. 2013

*medzi stranami:*

**Občianským združením:**

Klub chovateľov československého vlčiaka Slovenskej republiky (KCHČSV SR)

Zastúpené: Mgr. Petra Rothbauerová

ďalej ako «Zadávateľ» na jednej strane,

*a*

**Tímom vybraným pre riešenie príslušného tímového projektu** na FEI STU BA, v zložení:

Michaela Prichocká, Lenka Táčovská, Ján Drobec, Matúš Mačák, František Marás, Matúš Markusek.

Zastúpený: Bc. Matúš Mačák

ďalej ako «Dodávateľ» na strane druhej

# Čl. 1 Predmet Dohody

1.1. Predmetom tejto Dohody je upresnenie požiadaviek riešenia zhotového podľa požiadaviek Zadávateľa, a ktoré je zároveň vypracovávané vrámci predmetov *tímový projekt I.* a *tímový projekt II.* na Fakulte Elektrotechniky a informatiky STU BA.

1.2. Poskytnutím riešenia získava Zadávateľ právo na na kópie a použitie na ľubovoľných doménach v rámci svojho združenia bez obmedzení. V prípade potreby aj akékoľvek vlastné úpravy riešenia, pri zachovaní hlavičiek o autorstve pre jednotlivé súbory. V prípade zásahu do systému inou stranou ako Dodávateľom, nenesie Dodávateľ zodpovednosť za nefunkčnosť a chybovosť systému.

1.3. Finálna verzia riešenia má predstavovať databázu psov plemena Československého vlčiaka s možnosťou prehliadania, vytvárania a vymazávania jednotlivých záznamov z databázy, prostedníctvom webovej stránky a príslušného administrátorského rozhrania.

**Realizácia riešenia zahŕňa**

* Import existujúcich záznamov do databázy
* Správa údajov o psoch plemena československý vlčiak, bonitácie, zvody mladých, krytia, vrhy, výstavy, skúšky vytrvalosti psa
* Funkcionalita, ktorá zjednoduší správu údajov bezprostredne potrebných pre chod združenia na základe špecifikácie Zadávateľa
* Niekoľko úrovní používateľských rolí
* Ak to časové podmienky a odborné schopnosti Dodávateľa dovolia, štatistiky a grafy z údajov uložených v databáze.
* Dizajn na mieru
* V potrebnej miere oboznámenie s chodom systému a zaškolenie do jeho používania

**Čl. 2 Povinnosti Dodávateľa**

2.1. Dodávateľ je povinný pri výkone svojich činností pri napĺňaní predmetu Dohody postupovať s odbornou starostlivosťou a dbať na pokyny klienta tak, aby bol dosiahnutý účel tejto Dohody a nebolo poškodené dobré meno Zadávateľa.

2.2. Dodávateľ na základe svojich najlepších odborných vedomostí a prístupu dodá riešenie do dátumu, ktorý bude bližšie určený Fakultou elektrotechniky a informatiky STU BA ako termín odovzdania *tímového projektu.* Zároveň Dodávateľ v potrebnej miere oboznámi Zadávateľa s chodom a prácou v systéme, najneskôr do dámu uvedenia riešenia do použitia.

2.3. Akékoľvek skutočnosti brániace Dodávateľovi pri plnení tejto Dohody, oznámi Dodávateľ čo najrýchlejšie Zadávateľovi a snaží sa spoločne so Zadávateľom o čo najefektívnejšie a najrýchlejšie vyriešenie problému a odstránenie prekážok stojacich v plení tejto Dohody.

2.4. Dodávateľ je povinný upozorniť Zadávateľa bez zbytočného odkladu na nevhodnú povahu podkladov prevzatých od Zadávateľa alebo pokynov prijatých od Zadávateľa pri realizácii diela. V prípade, že nevhodné podklady alebo pokyny bránia plneniu predmetu Dohody, je dodávateľ povinný v potrebnom rozsahu zastaviť plnenie predmetu tejto Dohody, do výmeny podkladov alebo pokynov Zadávateľa.

2.5. Dodávateľ,ktorý splinil povinnosť stanovenú bodom 2.4 nezodpovedá za nemožnosť dokončenia diela alebo za vady spôsobené nevhodnými podkladmi alebo pokynmi, v prípade že na nich Zadávateľ písomne trval.

2.6. Dodávateľ umožní sledovať priebeh práce na pracovnej URL adrese a zároveň umožní Zadávateľovi vykonávať testy na hotových častiach systému.

**Čl. 3. Povinnosti Zadávateľa**

3.1. K úspešnému plneniu predmetu Dohody sa Zadávateľ zaväzuje poskytnúť spoluprácu podľa požiadaviek Dodávateľa, najmä dodaním všetkých potrebných podkladov pre realizáciu riešenia vždy do termínu dohodnutého medzi zmluvnými stranami a zaistením konzultácií k vyjasneniu obsahu plnenia predmetu Dohody.

3.2. Akékoľvek problémy alebo nové skutočnosti týkajúce sa tejto Dohody oznámi Zadávateľ čo najrýchlejšie Dodávateľov a bude sa snažiť spoločne so Dodávateľom o čo najefektívnejšie vyriešenie problému.

3.3. Zadávateľ je oprávený na pracovnej URL adrese sledovať priebeh práce na počítačovom programe, kontrolovať, či pracovná verzia spĺňa špecifikáciu zadania a spolupracovať s Dodávateľom pri vykonávaní testov už hotových častí systému, ak to rozpracovanosť a technické podmienky umožňujú. Zároveň je Zadávateľ povinný oznámiť akýkoľvek nesúlad so zadaním alebo chybu zistenú počas testovania Dodávateľvi.

3.4. V prípade, že Zadávateľ poruší niektoré povinnosti uvedené v čl. 3., a tým ohrozí možnosť kompletnej realizácie predmetu tejto Dohody, nie je Dodávateľ povinný zrealizovať tie body dohodnutej funkcionality, ktorých sa porušenie povinností bezprostredne týka.

**Čl. 4 Doba platnosti Dohody**

4.1. Dohoda sa uzatvára na dobu kým nedôjde k naplenniu predmetu tejto Dohody

**Čl. 5. Záverečné ustanovenie**

5.1. Ďalšie upresnenie plnenia môže byť urobené formou zmeny alebo dodatku tejto Dohody alebo iným spôsobom, ale vždy písomnou formou na základe dohodody medzi Zadávateľom a Dodávateľom.

5.2. Dohoda nadobúda platnosť a účinnosť dňom 2. októbra 2013.

5.3. Dohoda je vyhotovená v slovenskom jazyku a v dvoch vyhotoveniach, po jednom vyhotovení pre každú zo strán tejto Dohody.

5.4. Obe strany prehlasujú, že Dohoda bola spísaná podľa ich práv a slobodnej vôle, určite, vážne a zrozumiteľne, tomu na dôkaz pripájajú svoje vlastnoručné podpisy.

V Bratislave, dňa 2. októbra 2013

*Na dôkaz súhlasu so znením tejto Dohody pripájajú strany*

*slobodne a vážne svoje podpisy.*

|  |  |  |
| --- | --- | --- |
| *V Bratislave dňa 2. októbra 2013* |  | *V Bratislave dňa 2. októbra 2013* |
|  |  |  |
| ……..………………………………… |  | …………….……………………… |